Liköör

Liköör on alkohoolne jook, mis sisaldab rohkesti suhkrut. Liköörid jagunevad lahjadeks (kangusega alla 25–30%) ja kangeteks (kangusega üle 25–30%). Alkoholi (olenevalt likööri sordist võib selleks olla ka brändi, konjak, grappa jne) ja suhkru kõrval lisatakse likööri maitsestamiseks ka puuvilja- ja marjamahla, taimeleotisi, vürtse. Nüüdisajal valmistatakse suur osa likööre tegelikult kunstlikest essentsidest. Kodusel teel saab likööre valmistada, lastes alkoholil tõmmata suhkru ja marjade või näiteks pähklite peal.

Ajalugu
Alates 11. sajandist raviti paljudes Euroopa kloostrites haigeid originaalsete vedelikega, mida nimetati eliksiirideksBickel, G. Maanõia ravinapsid, Kirilill, lk 19.. Nende hulka kuulusid ka liköörid. Mungad valmistasid neid ravimtaimedest. Mõni neist taimedest on tänini likööride põhikoostisosa. Euroopa vanimad liköörid benediktiin ja kümmel said tuntuks 16. sajandilBickel, G. Maanõia ravinapsid, Kirilill, lk 19. 
Tuntud liköörid on näiteks šartröös, amaretto, limoncello, kürassao, benediktiin; Eestis Vana Tallinn.

 Vaata ka 

Amaretto
Amarula
Nalivka
Nastoika
Pirita ürdiliköör

Viited

Kategooria:Alkohoolsed joogid